stanford-oval/wikipedia huggingface dataset:
Paramount Animation
Elokuvat

| Vuosi | Elokuvan nimi | Ohjaaja | Säveltäjä | Studio | Animaatiopalvelut |
| --- | --- | --- | --- | --- | --- |
| 2015 | Paavo Pesusieni kuivalla maalla | Paul Tibbitt Mike Mitchell (live-sarja) | John Debney | Nickelodeon Movies United Plankton Pictures | Rough Draft Studios Method Studios |
| 2015 | Pikku prinssi | Mark Osborne | Hans Zimmer Richard Harvey | ON Animation Studios Orange Studio LPPTV M6 Films | Onyx Entertainment Mikros Animation Lucky Red |
| 2018 | Mestarietsivä Sherlock Gnomes | John Stevenson | Chris Bacon | Metro-Goldwyn-Mayer Rocket Pictures | Mikros Animation Reel FX Animation |
| 2019 | Ihmeiden puisto | Dylan Brown (luottamuston) | Steven Price | Nickelodeon-Movies | Ilion Animation Studios |
| 2020 | Paavo Pesusieni vapaalla jalalla | Tim Hill | Hans Zimmer Steve Mazzaro | Nickelodeon Movies United Plankton Pictures MRC | Mikros Animation |
| 2021 | Rumble: Monsterit kehässä | Hamish Grieve | Lorne Balfe | WWE Studios Walden Media | Reel FX Animation |
| 2023 | Laiturin alla | David Soren | John Debney Jonathan Sadoff | Big Kid Pictures | DNEG Animation |
| 2024 | Tiikerin oppipoika | Raman Hui | Steve Jablonsky | Jane Startz Productions | Mikros Animation |
| 2024 | Transformers One | Josh Cooley | Brian Tyler | Hasbro Entertainment New Republic Pictures Di Bonaventura Pictures Bayhem Films | Industrial Light & Magic |
| 2025 | Smurffit | Chris Miller | TBA | Nickelodeon Movies Marcy Media Films LAFIG Belgium Peyo Company | Cinesite |
Caterina Fake

Caterina Fake (s. 1969) on yhdysvaltalainen yrittäjä ja liikenainen. Hän perusti verkkosivustot Flickr vuonna 2004 ja Hunch vuonna 2007. Fake on toiminut usean voittoa tavoittelemattoman järjestön edunvalvojana ja ollut Etsyn puheenjohtajana (joka on on yhdysvaltalainen verkkokauppasivusto, joka keskittyy käsin tehtyihin tai vintage-esineisiin ja käsityötarvikkeisiin). Roolistaan Flickrin luomisessa Fake listattiin Time-lehden Time 100 vaikutusvaltaisimman listalle, ja hänet on tunnustettu Piilaaksossa työstään enkelisijoittajana.
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Yhdysvallat 
Tieteilijät:  Association for Computing Machinery  DBLP 
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Caterina Fake
Gösta Diehl

Gösta Diehl vuonna 1926.
Gösta Diehl (5. maaliskuuta 1899 Viipuri – 3. toukokuuta 1964 Helsinki) oli suomalainen taidemaalari. Diehl tuli tunnetuksi sekä kubistina että koloristina. Diehl perusti yhdessä Yngve Bäckin, Ragnar Ekelundin, Torger Enckellin, Unto Pusan, Sigrid Schaumanin ja Sam Vannin kanssa Prisma-taiteilijaryhmän, joka painotti modernismia ja voimakasta väri-ilmaisua.
Elämä ja ura

Diehlin vanhemmat olivat norjalais-ruotsalainen valokuvaaja Fredrik Diehl ja riikinruotsalainen Maria o.s. Dryselius. Gösta syntyi perheeseen vuonna 1899 Viipurissa. Perhe joutui talousvaikeuksiin, kun isä teki itsemurhan Göstan ollessa viiden vanha.  Äiti joutui asumaan kuuden lapsensa kanssa pienessä huoneen ja keittiön asunnossa.
Gösta Diehl sai perheensä talousvaikeuksista huolimatta käydä koulua ja pääsi ylioppilaaksi 1917. Hän muutti Helsinkiin ja opiskeli Suomen Taideyhdistyksen piirustuskoulussa Albert Gebhardin johdolla. Vuonna 1922 hän pääsi erään metsäteollisuuden edustuston kirjeenvaihtajaksi Pariisiin, missä avautui mahdollisuus opiskeluun kaupungin vapaissa taidekouluissa.
Diehl sai vähitellen töitään esille Pariisin taidegallerioihin ja alkoi menestyä taiteilijana. Helsingissä hänen ensimmäinen yksityisnäyttelynsä oli Stenmanin taidesalongissa Heikinkadulla vuonna 1926. Vakinaisesti takaisin Suomeen palattuaan Diehl vuokrasi 1935 Albert Edelfeltin entisen ateljeen Helsingin Kruununhaan Liisankatu 27:n piharakennuksesta. Seitsemännen kerroksen ullakkoasunnosta oli siihen aikaan avarat näkymät muun muassa Pitkänsillan yli Hakaniemeen.
Gösta Diehlin ensimmäinen puoliso oli Greta o.s. Hult vuosina 1926–1936. Erottuaan Diehl meni vuonna 1937 naimisiin Elsa Ramsayn kanssa. Parille syntyi pian kolme lasta. Diehlit asuivat Liisankadun ateljeeasunnossaan lähes 20 vuotta. Huoneiston varustelutaso oli niukka, joten perhe joutui tulemaan toimeen ilman omaa kylpyhuonetta tai keittiötä, ja myös portaikossa sijainnut wc oli naapureiden kanssa yhteinen. Talvella lämmittämiseen tarvittiin puita ja koksia, joita jouduttiin kantamaan päivittäin kellarista seitsemänteen kerrokseen ilman hissiä. Vuonna 1954 perhe muutti taiteilijakoti Lallukkaan, jossa Diehlit asuivat Gösta Diehlin kuolemaan asti.
Monet Gösta Diehlin tunnetuista töistä syntyivät Kruununhaan ateljeekodissa. Näihin kuuluvat muun muassa Pommitettu kylä ja Näköala ikkunasta, jotka ovat nykyisin Ateneumin taidemuseon kokoelmissa.
Prisma-ryhmä järjesti monia yhteisnäyttelyitä, joista ensimmäinen oli Taidehallissa keväällä 1956. Prisman aikana Diehlin työt alkoivat saada yhä laajempaa huomiota ja tunnustusta.
Vuonna 1953 Diehlille myönnettiin Pro Finlandia -mitali. Diehl opetti Helsingin yliopiston piirustussalissa vuosina 1945–1946 ja 1948–1949 ja toimi vuodesta 1957 lähtien kuvataiteiden opettajana Teknillisen korkeakoulun arkkitehtiosastolla.
Kirjallisuutta

Granbacka, Camilla: Gösta Diehl: Kubisti, koloristi & kosmopoliitti.  ((Gösta Diehl: Kubist, kolorist och kosmopolit, 2021.) Suomentanut Tomi Snellman. Vaasan kaupungin museoiden julkaisuja, 5)  Helsinki:  Parvs, 2021.  ISSN 2490-0354  ISBN 978-952-7441-02-2
Hintze, Bertel: Gösta Diehl: Esittely — Presentation.  (Suomen taideakatemian pieni taidesarja, 3)  Helsinki:  Otava, 1966.
Aiheesta muualla

Diehl, Gösta hakuteoksessa Uppslagsverket Finland (2012). (ruotsiksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Yhdysvallat 
Taiteenala:  KulturNav  RKD Artists 
Henkilöt:  Kansallisbiografia  Biografiskt Lexikon  Uppslagsverket Finland  Biografiasampo
Intuitive Machines

Intuitive Machinesin logo
Intuitive Machines yhtiön kuuoperaatioiden laitos Houstonin avaruuskeskuksessa.
Intuitive Machines Inc. on yhdysvaltalainen ilmailu- ja avaruusalan yritys, jonka pääkonttori sijaitsee Houstonissa, Texasissa. Yhtiö on suunnitellut muun muassa ilmalla liikkuvia droneja ja avaruusaluksia, kuten Universal Reentry Vehicle:n (URV) ja, Nova-C kuulaskeutujan. Yhtiö on listattu Nasdaqissa ja se on rekisteröity Delawareen.
Yhtiön perustivat vuonna 2013 Stephen Altemus, Kam Ghaffarian ja Tim Crain. Aiemmin yksityisomisteinen Intuitive Machines, LLC tuli julkiseksi osakeyhtiöksi fuusioiduttuaan helmikuussa 2023 Inflection Point Acquisition Corp yhtiön kanssa.
Intuitive Machines on tehnyt kolme sopimusta NASAn Commercial Lunar Payload Services (CLPS) -ohjelman kaupallisista kuormansiirtopalveluista, joiden avulla toimitetaan hyötykuormia Kuun pinnalle. Yhtiön valmistama Odysseus niminen Nova-C-laskeutuja laskeutui onnistuneesti Kuuhun 22. helmikuuta 2024.
Aiheesta muualla

Yhtiön viralliset kotisivut
Asumisen rahoitus- ja kehittämiskeskus

| Asumisen rahoitus- ja kehittämiskeskus Finansierings- och utvecklingscentralen för boendet> ARA |
| --- | --- |

Perustettu:  2008
Tehtävä:  Valtion asuntopolitiikan toimeenpano
Ministeriö:  Ympäristöministeriö
Sijainti:  Kirkkokatu 12 Lahti
Valtio:  Suomi
Ylijohtaja:  Hannu Rossilahti
Työntekijöitä:  100 (2023)
Vuosibudjetti:  32,3 milj. € (2023)
Aiheesta muualla
Sivusto
Asumisen rahoitus- ja kehittämiskeskus (lyhenne Ara, ruots. Finansierings- och utvecklingscentralen för boendet) on Suomen ympäristöministeriön hallinonalaan kuuluva virasto, joka vastaa valtion asuntopolitiikan toimeenpanosta.
Aran tehtäviin kuuluu asumiseen ja rakentamiseen liittyvien avustusten, tukien ja takausten myöntäminen. Lisäksi Ara ohjaa ja valvoo ara-asuntokannan käyttöä sekä on mukana asumisen kehittämiseen ja asuntomarkkinoiden asiantuntijuuteen liittyvissä hankkeissa. Ara kerää, analysoi ja välittää tietoa asuntomarkkinoista sekä ylläpitää alan verkko- ja tietopalveluja. Aran toiminta-ajatuksena on edistää ekologisesti kestävää, laadukasta ja kohtuuhintaista asumista kaikille.
Orpon hallitus lakkauttaa Aran 28.2.2025 mennessä. Viraston tehtävät ja henkilöstö siirretään ympäristöministeriöön perustettavalle Valtion tukeman asuntorakentamisen keskukselle, joka aloittaa toimintansa 1.3.2025.
Historia

1940-luvun lopulla jatkosodan jälkeen perustettiin Arava-järjestelmä, jonka kautta valtio rahoitti asuntorakentamista. Vuonna 1966 Aravan tehtävät siirtyivät Asuntohallitukselle ja sen lakkauttamisen myötä vuonna 1993 Valtion asuntorahastolle.
Nykyiseen muotoonsa Ara perustettiin 1. tammikuuta vuonna 2008. Viimeisimmän virastouudistuksen myötä Ara siirtyi valtion asuntorahoituksen lainapainotteisesta toiminnasta rakennusalan kehitystoimintaa ja tiedottamista tukevaksi organisaatioksi. Ara siirrettiin valtionhallinnon hajasijoitusohjelmassa vuonna 2005 tehdyllä päätöksellä Lahteen 1. heinäkuuta 2008. Aikaisemmin virasto toimi Helsingin Pasilassa.
Tehtävät ja toiminta

Aran tehtäviä ovat:
kestävän, laadukkaan ja kohtuuhintaisen asumisen kehittäminen
pieni- ja keskituloisten kotitalouksien sekä erityisryhmien asunto-olojen parantaminen
yleishyödyllisten asuntoyhteisöjen ja ara-asuntokannan käytön ohjaus ja valvonta
olemassa olevan asuntokannan ja asuinympäristöjen kehittäminen
asunto-oloja koskevan kehittämistoiminnan ja tutkimuksen edistäminen, hyödyntäminen ja välittäminen
asuntomarkkinatiedon keruu, analysointi ja välitys
energiatodistusrekisterin (rekisteri pätevöityneistä energiatodistusten laatijoista) ylläpito
korjausavustusten myöntäminen.
Lainoitus ja avustukset

Suomen noin 3,1 miljoonasta asunnosta joka kolmas on rakennettu valtion arava- tai korkotukilainalla. Valtion tuella rakennettuja vuokra-asuntoja (ns. ara-vuokra-asuntoja) on noin 355 000. Ara-asuntokanta koostuu korkotuki- tai aravalainoitetuista vuokra-asunnoista, asumisoikeusasunnoista sekä osaomistusasunnoista. Valtion tukemia asuntoja omistavat kunnat, kuntayhtymät, muut julkisyhteisöt sekä yleishyödylliset yhteisöt ja niiden välittömässä omistuksessa olevat tytäryhtiöt.
Ara myöntää korkotukilainoja vuokra- ja asumisoikeusasuntojen uudisrakentamiseen ja perusparannushankkeisiin sekä asuntojen hankintaan. Ara myöntää myös takauslainoja vuokratalojen rakentamiseen.
Lainaa voi saada:
kunta tai muu julkisyhteisö
Aran nimeämä yleishyödyllinen yhteisö
edellä mainittujen yhteisöjen tosiasiallisesti omistama osakeyhtiö.
Aikaisemmin Ara myönsi korkotukilainoja omakotitalon rakentamiseen tai perusparantamiseen sekä omakotitalon tai osakeasunnon hankintaan myös yksityishenkilöille.
Ara myöntää valtion varoista erilaisia asumiseen ja rakentamiseen liittyviä avustuksia, joilla korjataan asuntokantaa, parannetaan asuinoloja tai asuinrakennuksen kuntoa tai energiatehokkuutta. Avustuksia myönnetään eri kohderyhmille.
Ara on myöntänyt mm. seuraavia avustuksia:
avustus asumisneuvojatoimintaan(avustusta myönnetään edelleen)
erityisryhmien investointiavustus  (avustusta myönnetään edelleen)
infra-avustus kunnallistekniikan rakentamiseen 2020-2022 MAL-sopimuksen tehneille kunnille
ara-talojen purkuavustus (avustusta myönnetään edelleen)
avustus sähköautojen latausinfran rakentamiseen (taloyhtiöt)
energia-avustus henkilöasiakkaille, taloyhtiöille ja ns. ara-asuntoja omistaville yhteisöille (2020-2022)
sähköavustus
Korjausavustukset:
korjausavustus ikääntyneiden ja vammaisten asuntoihin (avustusta myönnetään edelleen)
esteettömyysavustus taloyhtiöille (avustusta myönnetään edelleen)
hissiavustus hissin asentamiseen ennestään hissittömään kerrostaloon (taloyhtiöille) (avustusta myönnetään edelleen)
avustus kuntotutkimukseen ja perusparannuksen suunnitteluun asuinrakennuksiin, joissa epäillään olevan tai on tutkimuksella todettu sisäilmaongelma tai kosteus- ja mikrobivaurio.
Julkaisut

Aran uutiskirje
Ara-viesti: asiakaslehti (ilmestyi kaksi kertaa vuodessa, vuoteen 2022 saakka)
Asumisen rahoitus- ja kehittämiskeskuksen raportteja -julkaisusarja: erilaisia selvityksiä ja raportteja Aran toimialaan liittyvistä aiheista ja kehittämistoimintahankkeista.
Tilastojulkaisut: Asuntomarkkinakatsaukset 2-3 krt/v, tilastoselvitykset ara-tuotannosta (1krt/v), ara-asuntokannasta (1krt/v), myönnetyistä korjausavustuksista, ara-tuotannon rakennuttajista ja rakentajista ja asunnottomuudesta Suomessa (ajoittain); tilastotietoa Aran myöntämistä tuista ja avustuksista, rakennusten energiatehokkuusluokista sekä kuntakohtaisista keskivuokrista ara- ja vapaarahoitteisissa vuokra-asunnoista. Ara-tuotantotilastoja julkaistaan päivittäin.
Erillisjulkaisut: esim. Asuminen arjen keskiössä – Asuntoverkoston yhteiskehittämisen opas.
Aran ylläpitämät tietopalvelut

Asuntojen hintatiedot on palvelu, josta voit hakea toteutuneita asuntokauppatietoja, vuokra-asuntojen vuokratietoja, asumisoikeusasuntojen käyttövastiketietoja, sekä Kelan yleisen asumistuen saajien maksamia keskivuokria alueittain ja huoneluvun mukaan.
Energiatodistusrekisteri on palvelu, josta voit hakea laadittuja energiatodistuksia ja pätevöityneitä energiatodistusten laatijoita sekä tilastodataa energiatodistuksista.
Järjestysnumerorekisteri on palvelu, josta asumisoikeusasunnon hakija voi hakea itselleen järjestysnumeron asuntohakemusta varten.
Hankepankki - Tietoa valtion tuella rakennettavista asunnoista (ara-asunnot) ja peruskorjaushankkeista sekä Aran rahoittamista kehittämishankkeista.
Organisaatio

Araa johtaa ylijohtaja Hannu Rossilahti. Työntekijöitä on noin 50 (korkeimmillaan vuonna 2023 yli 100). Viraston toimintaa ohjaa valtioneuvoston asettama johtokunta.
Arvostelua

Ara-järjestelmän epätasa-arvoa ovat arvostelleet taloustieteilijät ja Osmo Soininvaara, jonka mukaan pitäisi antaa pienituloisille rahaa, asumistukea, alihintaisten asuntojen sijaan. Raha voidaan antaa kaikille samanlaisilla ehdoilla, mutta ara-asuntoja ei riitä kaikille. Ara-rahoitus velvoittaa asettamaan vuokrat markkinahintojen alle, joten ne pienituloiset hyötyvät, jotka sattuvat saamaan asunnon, mutta tämä (epäsuorasti) nostaa niiden pienituloisten vuokria, jotka ara-asuntoa eivät saa. Ara-järjestelmä myös vähentää asuntojen rakentamista Helsinkiin. Esimerkiksi 2017 rakennusoikeutta saatiin luovutettua kolmannes tavoitetta vähemmän, koska Helsinki halusi tuottaa ara-asuntojakin.
Soininvaaran mukaan säänneltyjen vuokra-asuntojen rakentaminen on ollut asumistukea helpompaa poliittisesti, koska kaupungin menettämää tuloa ei niin huomata, esimerkiksi alihintaan luovutetuista tonteista. Tämän lisäksi Helsinki menettää vuokrasääntelyyn 250 miljoonaa euroa vuodessa.
Luovuttaessa ara-rakentamisesta voitaisiin rakentaa enemmän vuokra-asuntoja ja periä niistä normaali vuokra. Näillä lisätuloilla voitaisiin rakentaa enemmän. Asuntojen tarjonnan kasvu laskisi vuokria.
Aiheesta muualla

ARAn verkkosivut
Asuminen Ympäristöministeriö.
Laki Asumisen rahoitus- ja kehittämiskeskuksesta 2.2.2007/71 Finlex. 2.2.2007. Edita Publishing Oy.
Eerola, Essi & Saarimaa, Tuukka: Vuokrataso Helsingin ARA-asuntokannassa. VATT Tutkimukset, 2013, nro 175.  Artikkelin verkkoversio. (Arkistoitu – Internet Archive)
Eerola, Essi: Kohtuuhintaista vuokra-asumista – kenelle se kuuluu? Kansantaloudellinen aikakauskirja, 2015, 111. vsk, nro 3, s. 281-283.  Artikkelin verkkoversio.
Kaleva, H., Niemi, J., Ylönen, J. ja Hietala, M.: Vuokrataloyhteisöjen toimintatavat ARA-asuntojen omakustannusvuokrien määrityksessä. Ympäristöministeriön raportteja, 2013, nro 5.  Artikkelin verkkoversio.[vanhentunut linkki]
AM General

| AM General LLC |
| --- | --- |

Yritysmuoto:  Osakeyhtiö
Perustettu:  1971
Perustaja:  American Motors Corporation
Kotipaikka:  South Bend, Indiana, USA
Toimiala:  Siviili- ja sotilasajoneuvoteollisuus
Tuotteet:  M998 HMMWV (1985–) Hummer H1 1992–2006 Hummer H2 2003–2010 M939 Truck (1982–) M35 2½-ton cargo truck (–1999) LSSV (2005–)
Henkilöstö:  Charles M. Hall, pääjohtaja (2011–)
Tytäryhtiöt:  General Engine Products LLC General Transmission Products Mobility Ventures LLC
Omistaja:  MacAndrews & Forbes Renco Group
Kotisivu:  amgeneral.com
Infobox OKVirheellinen NIMI-arvo: 
AM General on yhdysvaltalainen, sotilasajoneuvojen ja niistä jalostettujen siviiliversioiden valmistamiseen erikoistunut yhtiö. Suuri yleisö tuntee yhtiön tuotteista, kenties parhaiten, Yhdysvaltain sotavoimien käytössä olevan Humvee-sotilasajoneuvon ja sen siviiliversio Hummerin.
Vuosien 1974–1979 välisenä aikana yhtiö valmisti myös linja-autoja. Busseja valmistettiin yli 5 400 kappaletta, joka vuosituotantona on todella huomattava määrä. Tammikuussa 2015 yhtiö julkaisi tiedotteen, jonka mukaan se aloittaa sopimusvalmistajana Mercedes-Benz R-sarjan valmistuksen.
Taustaa

AM General -yhtiön juuret juontavat vuoteen 1903. Tuolloin Indianan Terre Hautessa sijainnut, hevoskärryjen pyöriä ja polkupyöriä valmistanut Standard Wheel Company, laajensi tuotantoaan autojen valmistukseen, perustamalla yhtiöön Overland Automobile -divisioonan. Vuonna 1905 autojen valmistus siirrettiin Indianan Indianapolisin kaupunkiin. Vuonna 1908 Overland-merkkiä edustanut autokauppias John Willys osti nämä toiminnot ja siirsi autojen valmistustoiminnot edelleen Ohion Toledoon, jossa hän omisti konkursin tehneen Pope-Toledo -automerkin tehtaan. Toledon tehdas tulisi myöhemmin olemaan Willys MB- ja Jeep-automerkkien päätuotantolaitos.
Vuonna 1912 yhtiö nimettiin Willys-Overland Motors, Inc:ksi. 1930-luvun lopulla Willys-Overland oli mukana hankkeessa, jonka tarkoituksena oli kehittää Yhdysvaltain sotavoimille kevyt ja monikäyttöinen maastoajoneuvo. Projektin tuloksena syntyi Willys MB, eräs toisen maailmansodan kuuluisista ajoneuvoista Vuonna 1953 michiganilainen Kaiser Motors osti Willys-Overland -yhtiön ja muutti sen nimeksi Kaiser-Willys Motor Company. Vuonna 1963 yhtiö sai jälleen uuden nimen ja nyt siitä tuli Kaiser-Jeep Corporation.
Vuonna 1964 indianalainen Studebaker Corporation eli autojen valmistuksensa osalta viimeisiä hetkiään. Samana vuonna Kaiser-Jeep osti omistukseensa Studebakerin South Bendissa, Indianassa sijainneen tehtaan ja emoyhtiö Kaiser Industries, jolla oli sopimus ajoneuvojen valmistamisesta Yhdysvaltain sotavoimille, osti Studebakerin General Products Division -yksikön, joka myös toimitti ajoneuvoja Yhdysvaltain armeijalle. Vuonna 1967 näistä muodostettiin Kaiser-konserniin Defense and Government Products Division -niminen, sotilasajoneuvoja valmistanut yksikkö.
Vuonna 1970 American Motors Corporation osti Kaiser-konsernilta sen ajoneuvojen valmistukseen liittyneet toiminnot. Jeep Corporation jaettiin osiin siten, että kaikki sotilas- ja erikoisajoneuvojen valmistukseen liittyvät toiminnot siirrettiin aluksi General Products Division -yksikköön, josta vuonna 1971 muodostettiin AMC:n tytäryhtiö nimeltä AM General Corporation.
Yhtiö nykyisin > Sotilasajoneuvot

Aiemmin mainittujen Humvee- ja M939 Truck -sotilasajoneuvojen valmistuksen lisäksi AM General solmi vuonna 2005 Yhdysvaltain puolustusministeriön kanssa sopimuksen LSSV (Light Service Support Vehicle) -ajoneuvojen toimittamisesta Yhdysvaltain sotavoimille.
Vuonna 2007 AM General ja General Dynamics Land Systems perustivat yhteisyrityksen nimeltä General Tactical Vehicles, kehittämään uutta JLTV (Joint Light Tactical Vehicle) -ajoneuvoa Humveen seuraajaksi. Yhtiön kehittämä General Tactical Vehicles JLTV Eagle ei päässyt jatkoon, mutta AM General kehitti sen pohjalta BRV-O (Blast Resistant Vehicle - Off road) -taktisen ajoneuvon, joka pääsi kehityskilpailun viimeiselle kierrokselle.
Muita AM Generalin valmistamia sotilasajoneuvoja ovat oikeanpuoleisella ohjauksella varustettu M1165 Right Hand Drive (RHD) Humvee, M-1165 2.0 DRGN-V (Deployable Reconnaissance Ground Network- Vehicle) -tiedustelu- ja yhteysajoneuvo, Humveen uudistettu versio Modernized Light Tactical Vehicle (MLTV) sekä pelkkänä alustana toimitettava Modernized HMMWV Chassis.
Yhtiö nykyisin > Siviiliajoneuvot

Vuonna 2008 AM General ja floridalais-michiganilainen Vehicle Production Group LLC (VPG) ilmoittivat, että ne ovat solmineet sopimuksen VPG:n taksikäyttöön suunnitteleman Standard Taxi -auton valmistuksen aloittamisesta AM Generalin Mishawakan tehtaalla vuonna 2009. Auton valmistus päästiin aloittamaan vasta vuonna 2011 ja se lopetettiin jo helmikuussa 2013, VPG:n rahoitusvaikeuksien myötä. AM General perusti syyskuussa 2013 tytäryhtiön nimeltä Mobility Ventures LLC, joka osti haltuunsa aiemmat VPG:n toiminnot ja jatkoi MV-1 (Mobility Vehicle-1) -nimen saaneen auton valmistusta. Autojen tuotanto saatiin käyntiin maaliskuussa 2014.
Toukokuussa 2010 michiganilainen Azure Dynamics Corp. ilmoitti, että se on solminut AM Generalin kanssa sopimuksen, jonka mukaisesti AM General suorittaa Pohjois-Amerikan markkina-alueelle suunnatun, sähkökäyttöisen Ford Transit Connect -mallin voimalinjan asennuksen. Tämä tuotanto tapahtuu AM Generalin Livonian tehtaalla Michiganissa.
AM Generalin tytäryhtiö General Transmission Products valmistaa General Motors Powertrain -yhtiön aiemmin valmistamia 4L80E -automaattivaihteistoja.
Aiheesta muualla

Kuvia tai muita tiedostoja aiheesta AM General Wikimedia Commonsissa
AM General LLC - Company Information -video
Amerikkalaiset liikkuvan kaluston valmistajat
| --- | --- |
Amerikkalaiset valmistajat:: AGCO (Massey Ferguson) · Allied Specialty Vehicles (Champion Bus · Collins · E-One · ElDorado National · Fleetwood · Goshen Coach · Holiday Rambler · Laymor · Wheeled Coach) · AM General · American Expedition Vehicles · American Growler · Amp Electric Vehicles · Anteros Coachworks · Arcimoto · ATK motorcycles · Aurica Motors · Autocar · Blue Bird · Boulder Electric Vehicle · Brammo · Brunton Stalker · Caterpillar · FCA US (Chrysler · Dodge · Jeep · Ram) · Commuter Cars · Cushman · Chenowth Racing Products · Elio Motors · EPV · Equus · Fisker Automotive · Ford (Lincoln · SVT) · General Dynamics (GD Land Defense) · General Motors (Buick · Cadillac · Chevrolet · GMC) · Gillig · Glaval Bus · Harley-Davidson · HDT Global · Hennessey · HME · John Deere · Legacy · Local Motors · Lingenfelter · Lenco Industries · Mack Trucks · Millennium Luxury Coaches · Mirox Corporation (Oka Auto USA) · Morgan Olson · MotoCzysz · Motor Coach Industries · Myers Motors · Navistar International (IC Bus · Interantional) · North American Bus Industries · Oshkosh (Pierce) · Paccar (Kenworth · Peterbilt) · Panoz · Phoenix Motorcars · Polaris Industries (Global Electric Motorcars · Indian · Victory) · Saleen · Shelby SuperCars · Spartan Motors · SportChassis · Starcraft Bus · Superformance · Tesla Motors · Textron (Cadillac Gage · Textron Marine & Land Systems) · Thor Industries · Trans Tech · Utilimaster Corporation · VIA Motors · VL Automotive · Wildfire · ZAP · Zimmer
Muut valmistajat, joilla toimintaa USA:ssa: Volvo Group North America · BMW of America (DesignworksUSA) · BYD Auto America · Chang'an USA · CNH Industrial (Case CE · Case IH) · Daimler North America (Daimler Trucks North America (Thomas · Freightliner · Western Star)) · FAW Group USA · Fiat USA · FHI America · Honda of America (Acura) · Hyundai USA · Isuzu America · Kia Motors America · Mazda America · Mitsubishi Motors North America · Nissan USA · Peugeot USA · SAIC Motor USA · Suzuki America · Toyota Motor Sales, U.S.A. (Lexus · Scion) · Volkswagen Group of America · Wanxiang America
Komponenttivalmistajia: Caterpillar · Cummins · Delphi · Detroit Diesel · Goodyear · Nexteer · Remy International · Visteon
Yhdysvaltain postilaitoksen oikealta ohjattava Jeep DJ-5.
Metron MAN / AM General -nivelbussi Seattlessa vuonna 1994.
AM General Humvee
Humveen siviiliversio eli Hummer H1
AM General BRV-O -prototyyppi
MV-1